**A close up of a text

Description automatically generated**

**AJÁNLATI**

**ÉS**

**Műszaki dokumentáció**

**„Tisztító- és mosószer, takarítószerek és eszközök, fertőtlenítőszerek, orvosi fogyóeszközök és higiéniai papíráru adásvételi keretszerződés”**

A közbeszerzési eljárás **Műszaki leírását** (a beszerzés tárgyának meghatározását) a felhívás II.1.4 és II.2.4 pontja, valamint a közbeszerzési dokumentáció részeként kiadott árazatlan költségtábla, továbbá az alábbi leírás tartalmazza.

A közbeszerzési eljárás tárgya a Bischitz Johanna Integrált Humán Szolgáltató Központ (Ajánlatkérő) üzemeltetésben lévő telephelyek tisztító-mosó-mosogatószerekkel, takarítási eszközökkel, higiéniai papíráruval, kézi- és felületfertőtlenítőszerekkel, szappanokkal, háztartási és orvosi gumikesztyűvel történő ellátása.

Mellékelt árazatlan költségtábla a két részajánlattételi termékkörét tisztázza (árazatlan költségtábla.xlsx). Az ajánlati felhívásban is meghatározott két részajánlattételi termékkör két külön fülön található az árazatlan költségtábla excel táblában.

A megrendelt termékek kiszállításának költségét külön kérjük feltüntetni.

A felolvasólapon így szerepelnie kell

* az összesen ár összegnek (egy évi teljes mennyiségre kalkulált nettó ellenérték)
* valamint a kiszállítási költségnek.

Az ajánlati árakat nettó díjban kérjük megadni.

Az Ajánlattevőnek az árazatlan költségtábla két fülén szereplő termékekhez a „Mennyiségi egység” oszlopban meghatározott egységre vonatkozó árat kell megadnia.

A keretmegállapodás időtartama: 2024. január 1. naptól – 2025. december 31. napjáig, vagy a keretösszeg kimerülésig, de legfeljebb további 12 hónapig.

**A keretösszegek az alábbiak szerint alakulnak a meghatározott két részajánlati körre:**

- 2024. évre - a két részajánlati termékkör vonatkozásában az alábbi megoszlásban - összesen nettó 18.000.000 Ft, azaz tizennyolcmillió forint + az adófizetési kötelezettség keletkezésének napján érvényes ÁFA.

1. részajánlattételi termékkör vonatkozásában: 13.500.000., - Ft
2. részajánlattételi termékkör vonatkozásában: 4.500.000., - Ft

* 2025. évre - a két részajánlati termékkör vonatkozásában az alábbi megoszlásban - összesen 18.000.000 Ft, azaz tizennyolcmillió forint + az adófizetési kötelezettség keletkezésének napján érvényes ÁFA.

1. részajánlattételi termékkör vonatkozásában: 13.500.000., - Ft
2. részajánlattételi termékkör vonatkozásában: 4.500.000., - Ft

A 24 hónapra szóló keretmegállapodás keretösszegének teljes lehívására **nem vállal** kötelezettséget az Ajánlatkérő.

Az Ajánlatkérő arra vállal kötelezettséget, hogy **2025. december 31-ig a teljes, azaz a két évre meghatározott keretösszeg 70%-ának megfelelő értékben tesz megrendelést** az árazatlan költségtáblában megjelölt termékekből.

Nyertes Ajánlattevő az ajánlatához csatolt, **általa már árazott** költségtáblában megjelölt árakra a keretmegállapodás időtartamát tekintve a teljesítési kötelezettség első hónap első napjától számított 12 hónapban köteles ártartási garanciát vállalni.

Áremelésre csak a nyertes ajánlattevő írásban benyújtott kérelmére kerülhet sor, amit **az emeléssel érintett évet megelőző október hó 10. napjáig** írásban szükséges az ajánlatkérő részére eljuttatnia és az áremelést kizárólag a két részteljesítési körben megjelölt termékek esetében az emelést a KSH által közzétett, infláció mértékének megfelelően kezdeményezheti.

Amennyiben a 24 hónapot követően a szerződés a felek megállapodása esetén hosszabbításra kerül a hosszabbított időtartamban, az árak szintén ezzel a metódussal változtathatóak a keretösszeg kimerüléséig.

A szerződés időbeli hatálya – az Ajánlatkérő által Nyertes Ajánlattevő részére kézbesített, egyoldalú írásbeli tájékoztatás alapján, a szerződés egyéb feltételeinek változatlanul hagyása mellett, a tájékoztatásban rögzített, 2025. december 31. napján fennálló keretösszeg maradványának felhasználásáig, de legfeljebb 12 (hónappal) hónappal meghosszabbodhat [Kbt. 141. § (4) bekezdés a) pont], amennyiben Ajánlatkérőnek az éven túli kötelezettségvállalásra a felhatalmazása rendelkezésre áll. Az írásbeli tájékoztatást Ajánlatkérő legkésőbb a keretszerződés hatályának lejárta (2025.12.31.) előtt 30 (harminc) nappal jogosult Nyertes Ajánlattevő részére kézbesíteni.

**Részajánlattétel megengedett az alábbi két részajánlati kör szerint:**

**1. Áru és termék részajánlattétel: Tisztítószerek, mosó és mosogatószerek, takarítószerek és takarító eszközök, továbbá higiéniai papíráru (pl.: wc papír, papír kéztörlő, z-törlő).**

A részcsoport tételeit az árazatlan költségtábla tartalmazza.

**2. Áru és termék részajánlattétel: Kézi- és felület fertőtlenítőszerek, szappanok, orvosi gumikesztyűk.**

A részcsoport tételeit az árazatlan költségtábla tartalmazza.

**A termékkel való egyenértékűség feltételei:**

Az adott termék feleljen meg a rá esetlegesen vonatkozó szabványnak, a megnevezésében megfogalmazott rendeltetésnek, és a szokásos használatra alkalmas legyen.

**A hatóanyag egyezése:**

* A hatóanyag koncentrációjának legfeljebb +/- 5 %-os eltérése;
* A termék konzisztenciájának legfeljebb +/- 5 %-os eltérése;
* A tisztítóhatást segítő anyagok koncentrációjának legfeljebb +/- 5 %-os eltérése;
* A kiszerelési egység űrtartalmának legfeljebb +/- 50 %-os eltérése lehetséges.

Nyertes Ajánlattevő köteles az adott fajtájú termék első szállításakor, amennyiben azt jogszabály előírja – az egyes termékekre vonatkozó 1907/2006/EK rendelet szerinti (5 évnél nem régebbi) biztonsági adatlapot díjmentesen, papíralapon, 1 másolati példányban, vagy elektronikusan az Ajánlatkérő számára benyújtani.

Az egyes termékek hatóanyag összetételét az árazatlan költségtábla tartalmazza.

Amennyiben a megajánlott egyenértékű termék kiszerelése eltér a műszaki dokumentációban és árazatlan költségtáblában előírtaktól, úgy az árazáskor a darabszámot a megajánlott kiszereléssel korrigáltan kell megadni. (Pl: ha Ajánlatkérő egy mosogatószerből 5 literes kiszerelést ír elő, melyből 10 darabot tervez megrendelni, Ajánlattevő egyenértékű ajánlata csupán 2,5 literes kiszerelés. Ebben az esetben, mivel a kiszerelés fele akkora a tervezett darabszám fordítottan arányosítva kétszeresére nő, tehát 20 darabbal kell felszorozni a 2,5 literes kiszerelésű termék egységárát.)

Eltérő kiszerelésű termék korrigált mennyiségének meghatározása Ajánlattevő feladata az alábbiak szerint:

a., Ajánlatkérő által megadott kiszerelés értékét osztjuk a megajánlott termék kiszerelésével, és az így kapott értéket szorozzuk a tervezett mennyiséggel, majd a kapott értéket egész számra kerekítjük.

VAGY  
b., Ajánlatkérő által megadott kiszerelés értékét szorozzuk a tervezett darabszámmal, és a kapott értéket osztjuk a megajánlott termék kiszerelésével, és ezt egész számra kerekítve megkapjuk a korrigált mennyiséget.

A keretmegállapodásban meghatározott 24 hónapra tervezett keretösszeg felhasználása eseti megrendelők kiadásával történik. Az eseti megrendelések a Nyertes Ajánlattevő számára elektronikus úton való megküldése és a termékek kiszállítási kérése a műszaki dokumentáció 1. sz. mellékletében szereplő telephelyekre kell történnie. Ajánlatkérő eseti megrendeléseiben jelzi a Nyertes Ajánlattevő részére, hogy az adott rendelésben jelzett termékeket mely telephelyére kéri kiszállítani.

Az Ajánlatkérő nem vállalja az egységcsomagok teljeskörű (bontatlan egységcsomagok) lehívását.

Nyertes Ajánlattevőnek kötelezettséget kell vállalnia arra, hogy az Ajánlatkérő által elektronikus úton megrendelt termékeket új, bontatlan gyári csomagolásban, sérülésmentesen szállítja az Ajánlatkérő által megjelölt teljesítési helyre.

A szerződés tárgyát képező termékeket úgy kell a Nyertes Ajánlattevőnek csomagolnia, és olyan módon kell a teljesítési helyekre szállítania, hogy megakadályozza a termékek sérülését, károsodását, vagy minőségromlását.

Nyertes Ajánlattevőnek vállalnia kell, hogy **az egységcsomagok csomagolóanyagát** **a szelektív gyűjtés szabályai szerint az adott teljesítési helyről a kiszállítás napján, de legkésőbb azt követő 3 munkanapon belül további költség igény nélkül elszállítja.**

A keretmegállapodás keretében leszállított és átvételre felajánlott termékeknek meg kell felelniük a Műszaki dokumentációba és az árazatlan költségtáblába foglalt követelményeknek.

Ajánlatkérő eseti megrendelését a Nyertes Ajánlattevőnek legkésőbb az általa az ajánlatban vállalt teljesítési határidőn belül, legkésőbb az utolsó munkanap déli 12:00 óráig kell teljesítenie.

Nyertes Ajánlattevő a szállítás pontos időpontját az Ajánlatkérővel előzetesen egyeztetni köteles.

Amennyiben Nyertes Ajánlattevő a szállítást késedelmesen teljesíti, úgy a késedelembe esést követő naptól a szerződésszerű teljesítés napjáig Ajánlatkérő késedelmi kötbérre jogosult, melynek mértéke késedelemmel érintett munkanaponként az eseti megrendelés nettó ellenértékének 1 %-a, de legfeljebb az eseti megrendelés nettó ellenértékének 10 %-a.

Amennyiben Nyertes Ajánlattevő hibásan teljesít, a hibás teljesítésről szóló jegyzőkönyv kézbesítését követő naptól a szerződésszerű teljesítés napjáig az Ajánlatkérő hibás teljesítési kötbérre jogosult, melynek mértéke a hibás teljesítéssel érintett munkanaponként az eseti megrendelés nettó ellenértékének 1 %-a, de legfeljebb az eseti megrendelés nettó ellenértékének 10 %-a.

A keretszerződés Nyertes Ajánlattevőnek felróható okból történő meghiúsulása esetén, valamint amennyiben Nyertes Ajánlattevő a teljesítéssel minimum 10 munkanapot meghaladó késedelembe esik, vagy hibás teljesítés esetén a hibás teljesítési kötbér mértéke eléri a maximumot, a szerződést Ajánlatkérő azonnali hatállyal felmondhatja, valamint meghiúsulási kötbérre jogosult, melynek mértéke az egyévi nettó keretösszeg 15 %-a.

Ajánlatkérő meghiúsulási kötbérre az annak alapjául szolgáló szerződésszegés beálltától jogosult.

A fenti szabályok a keretszerződés tervezete részletei szerint értendőek.

A Nyertes Ajánlattevő általi teljesítés akkor szerződésszerű, ha a szállítás mennyisége megfelel az eseti megrendelésben foglaltaknak, a termékek minősége, illetve a szállítólevél formája és tartalma megfelel a keretszerződés-tervezetben és jelen Műszaki dokumentációban foglaltaknak.

Ajánlatkérő szerződésszerű teljesítés esetén legkésőbb 5 (öt) munkanapon belül teljesítésigazolást állít ki 3 (három) példányban, amelyből 1 (egy) eredeti példány a Nyertes Ajánlattevőt illeti meg.

Nyertes Ajánlattevő az Ajánlatkérő nevére és címére kiállított számlát küld meg figyelemmel a Kbt. 27/A §-ra is.

A számla benyújtásának feltétele a teljesítés igazolása. Amennyiben a kiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény és a vonatkozó egyéb hatályos jogszabályi előírásoknak, Ajánlatkérő írásban jelzi a hibát Nyertes Ajánlattevő részére és kéri annak helyesbítését. Ezen esetekben az Ajánlatkérő fizetési késedelme kizárt.

Ajánlatkérő előleget nem fizet.

Ajánlatkérő az igazolt megrendelés teljesítését követően kiállított számla ellenértékét a Polgári Törvénykönyvről szóló 2013. évi V. törvény 6:130. § (1) – (2) bekezdésének figyelembevételével, annak kézhezvételétől számított 30 napos fizetési határidővel a Nyertes Ajánlattevő bankszámlájára történő átutalással fizeti meg. A Kbt. 27/A. §-a szerint az ajánlatkérő – kivéve az 5. § (2)–(4) bekezdése szerinti ajánlatkérőt – elfogadja és feldolgozza az olyan elektronikus számlákat, amelyek megfelelnek az E 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

Fizetési késedelem esetén a Ptk. 6:155. §-ában, valamint a behajtási költségátalányról szóló 2016. évi IX. törvényben foglaltak alkalmazását írja elő a szerződéstervezet.  
Felhívjuk a figyelmét a Kbt. 135. § beszerzés tárgya és jellege szempontjából alkalmazandó rendelkezéseire.

Az Ajánlattevőnek az excel munkatábla (árazatlan költségtábla) valamennyi rovatát ki kell töltenie azon termékkörökre irányulóan, melyekre ajánlatot tesz, azaz minden termékre az adott részteljesítési termékkörön belül ajánlatot kell tennie.

Amennyiben az Ajánlattevő a költségvetés adott termékköre vonatkozó valamely rovatát nem tölti ki (tehát az adott termékkörön belül valamely termékre nem tesz ajánlatot), akkor ajánlata érvénytelennek fog minősülni, illetve a költségvetés hiánypótlási felszólítás alapján történő módosítására nem kerülhet sor.

A D.318/9/2019 KDB határozat értelmében mivel a szerződéstervezet szerint az Ajánlattevő az általa már árazott költségtábla szerint köteles teljesíteni, ezért a költségtábla saját szerződéses kötelezettsége végrehajtási módjára vonatkozó dokumentumnak minősül, amely hiánypótlására (értsd a teljes árazott költségtábla utólagos csatolására) nincsen lehetőség a Kbt. 71. § (8) bekezdés b) pontjára figyelemmel.

A felolvasólapon a nettó ajánlati ár rovatba az árazott költségtáblában szereplő “összesen” cella értékét kell beírni.

A szállítási határidőre irányuló ajánlatokat egész munkanapokban kell megadni. A kiszállítás vonatkozásában a napokat mindenhol (a keretszerződésben, a dokumentációban, az ajánlati felhívásban és a felolvasólapon) **munkanapokban** kell érteni, nem naptári napokban.

Az értékelés minimuma 3 munkanap, maximuma 8 munkanap.

A 8 munkanapot meghaladó szállítási határidőre irányuló megajánlás az ajánlat érvénytelenségét vonja maga után. A 3 munkanapnál rövidebb idejű vállalás plusz pontot nem eredményez.

A munkanapokban megadott szállítási határidő az eseti megrendelés kiadását követő munkanapon kezdődik és a szállítási határidő utolsó munkanapján 12:00 órakor jár le. Az eseti megrendelés kiadása csak munkanapon történhet meg az Ajánlatkérő részéről, legfeljebb 16:00 óráig, elektronikus úton (e-mail levélben) megküldve a Nyertes Ajánlattevő részére.

**Ajánlatok értékelése és bírálata**

Az ajánlat felbontását követően az Ajánlatkérő által létrehozott Bírálóbizottság megkezdi az ajánlatok részletes értékelését, összhangban a Kbt. előírásaival és a közbeszerzési dokumentumban meghatározott feltételekkel.

Az értékelés menete a következő:

**Első fázis:** ajánlatok érvényességének és megfelelőségének vizsgálata, az alábbiak szerint.

Az ajánlat, amelyet az Ajánlatkérő érvénytelennek nyilvánított, az értékelés további szakaszában nem vehet részt.

Az ajánlatkérő a bírálat során az alkalmassági követelmények, a kizáró okok előzetes ellenőrzésére köteles az egységes európai közbeszerzési dokumentumban foglalt nyilatkozatot elfogadni, valamint minden egyéb tekintetében az ajánlat megfelelőségét ellenőrizni, szükség szerint a Kbt. 71. § - 72. § szerinti bírálati cselekményeket elvégezi.

Számszaki hiba kezelése:

Amennyiben az Ajánlatkérő az ajánlatok értékelése során, az ajánlati árak ellenőrzésekor nyilvánvaló számszaki (számítási) hibát talál az ajánlatban, akkor a Kbt. 71.§ (11) bekezdése szerint fog eljárni.

Ennek során Ajánlatkérő – a hiba és a javítandó érték, valamint a javítás eredményeként meghatározott érték megjelölésével –, felhívja az ajánlattevőt a hiba javítására. A számítási hiba javításának az eredményét az Ajánlatkérő akként állapítja meg, hogy a közbeszerzés tárgya elemeinek tételesen meghatározott értékeit (az alapadatokat) alapul véve kiszámítja az összesített ellenértéket vagy más – az ajánlatban megtalálható számításon alapuló – adatot. Ha a számítási hiba javítását nem, vagy nem az előírt határidőben, vagy hibásan teljesítették, az ajánlat érvénytelen.

Aránytalanul alacsony ár és egyéb aránytalan vállalások vizsgálata

Ha az ajánlat aránytalanul alacsony összeget tartalmaz az értékelési szempontként figyelembe vett ár vagy költség, vagy azoknak valamely önállóan értékelésre kerülő eleme tekintetében, Ajánlatkérő a Kbt. 72. §-a szerint jár el.

**Második fázis:**

Ajánlatkérő az érvényes és megfelelő ajánlatokat részenként az ajánlati felhívásban meghatározottak szerint a legjobb ár-érték arányt megjelenítő szempontok [Kbt. 76. § (2) bekezdés c) pont] alapján értékeli.

A pontozás az alábbiak szerint történik:

Az ajánlatok egyes értékelési szempontok szerinti tartalmi elemeinek értékelése során adható pontszám alsó határa 0, felső határa 10, valamennyi értékelési szempont esetén. Ajánlatkérő az egyes értékelési szempontokra adható pontszámokat kettő tizedesjegyig határozza meg, a kerekítés matematikai szabályai szerint (pl. ha egy szempontra 9,28435 pont adható, az Ajánlatkérő 9,28 pontnak határozza meg).

1. Ajánlati ár elemek

Ezen értékelési szempont esetén az összehasonlítás alapját

* az Ajánlattevő által az egy évre tervezett teljes mennyiségre megajánlott nettó ajánlati árnak a mértéke, illetve
* a kiszállítási költségek összege

képezi.

Mindkét szemponthoz kérjük a kiadott árazatlan költségvetés teljeskörű kitöltését és csatolását.

A nettó ajánlati árak esetén az excelben szürkével jelölt összegeket kérjük a felolvasólapon feltüntetni.

A kiszállítási költségeket az alábbi három kategóriára kérjük megadni:

nettó 0-100.000.,- Ft rendelési érték közt

nettó 100.001 – 250.000.,- Ft rendelési érték közt

nettó 250.001.,- Ft rendelési érték felett

Mivel a különböző kategóriájú rendelések várható gyakorisága egyforma, összehasonlításra a fenti tételek nettó összege kerül.

Ezen értékelési szempontok esetén a legalacsonyabb összegű nettó ajánlati árat tartalmazó (legkedvezőbb) ajánlat kapja a maximális bírálati pontszámot, a többi ajánlat bírálati pontszáma ehhez viszonyítva fordítottan arányosan, az alábbi képlet alkalmazásával kerül meghatározásra.

## P = A legjobb / A vizsgált X (P max – P min) + P min

## ahol:

## P: a vizsgált ajánlati elem adott szempontra vonatkozó pontszáma

## P max: a pontskála felső határa

## P min: a pontskála alsó határa

## A legjobb: a legelőnyösebb ajánlat tartalmi eleme

## A vizsgált: a vizsgált ajánlat tartalmi eleme

Az így meghatározott pontszámok az értékelési szemponthoz tartozó megfelelő súlyszámmal kerülnek felszorzásra.

1. Szállítási határidő: megrendelés leadásától számítva (min. 3 munkanap - max. 8 munkanap között kerül értékelésre

Ezen értékelési szempont kapcsán az ajánlattevők által az eseti megrendelés leadásától vállalt szállítási határidő mértéke kerül értékelésre.

A határidőt munkanapokban, egész számokban kell megadni.

Az Ajánlatkérő által legkedvezőbb elvárásként előírt határidőt (3 munkanapot) tartalmazó ajánlat kapja a maximális bírálati pontszámot (10 pontot), az Ajánlatkérő által minimum elvárásként előírt határidőt (8 munkanapot) tartalmazó ajánlat kapja a minimális pontszámot (0 pontot), míg a többi ajánlat ezen minimális és maximális ajánlati értékek különbségéhez viszonyítva kap pontot, a Miniszterelnökség Útmutatója szerinti arányosítással, az alábbi képlet alkalmazásával:

## P = (A vizsgált – A legkedvezőtlenebb) / (A legkedvezőbb – A legkedvezőtlenebb)X (P max – P min) + P min

ahol:

P: a vizsgált ajánlati elem adott szempontra vonatkozó pontszáma

P max:  a pontskála felső határa

P min:  a pontskála alsó határa

A legkedvezőbb: 3 munkanap

A legkedvezőtlenebb: 8 munkanap

A vizsgált: a vizsgált ajánlat tartalmi eleme

Az így meghatározott pontszámok az értékelési szemponthoz tartozó megfelelő súlyszámmal kerülnek felszorzásra.

Érvénytelenek a 8 munkanapos határidőt meghaladó vállalást tartalmazó ajánlatok. A 3 munkanapnál rövidebb határidőt vállaló ajánlat nem érvénytelen, azonban arra a 10 pont felett további plusz pont nem adható.

**Benyújtandó iratok jegyzéke**

|  |  |
| --- | --- |
| dokumentum | iratminta |
| ajánlati felolvasólap | EKR-ben megadott minta szerint |
| árazott költségvetés kitöltve, **formázható és pdf formátumban aláírva, pecséttel ellátva is** | Árazatlan Költségvetés.xls |
| ajánlati biztosíték teljesítésének igazolása | * készpénz befizetés vagy átutalással történő teljesítés esetén a befizetést, illetve az átutalást igazoló banki bizonylat; * pénzügyi intézmény vagy biztosító által vállalt garanciával/készfizető kezességgel való teljesítés esetén a garancia/kezességvállaló nyilatkozat; * biztosítási szerződéssel való teljesítés esetén a kötelezvény. |
| NYILATKOZAT a Kbt. 66. § (2) bekezdés szerint | EKR-ben megadott minta szerint |
| NYILATKOZAT kizáró okok tekintetében | EKR-ben megadott minta szerint |
| NYILATKOZAT a Kbt. 62. § (1) bekezdés k) pont kb) alpontja tekintetében | EKR-ben megadott minta szerint |
| NYILATKOZAT kizáró okokról az alvállalkozók és a kapacitásait rendelkezésre bocsátó szervezetek vonatkozásában | EKR-ben megadott minta szerint |
| NYILATKOZAT folyamatban levő változásbejegyzési eljárásról | EKR-ben megadott minta szerint |
| NYILATKOZAT a Kbt. 66. § (6) bekezdés tekintetében | EKR-ben megadott minta szerint |
| NYILATKOZAT a Kbt. 65. § (7) bekezdés tekintetében (annak fennállása esetén az ajánlattevő részéről) | EKR-ben megadott minta szerint |
| NYILATKOZAT az alkalmassági követelményekre vonatkozóan | EKR-ben megadott minta szerint |
| NYILATKOZAT az üzleti titokról | EKR-ben megadott minta szerint |
| az ajánlattevő törvényes képviselőjének aláírási címpéldánya, vagy ügyvéd által hitelesített aláírás-mintája | nincs iratminta |
| NYILATKOZAT a Kbt. 35. § (2) bekezdés tekintetében (annak fennállása esetén) | nincs iratminta |
| kapacitást nyújtó szervezet bevonása esetén a kapacitást nyújtó szervezet szerződésben, előszerződésben vagy más formában vállalt - kötelezettségvállalását tartalmazó okirata, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. | nincs iratminta |
| Az alkalmassági igazolásokat az Ajánlatkérő erre irányuló felhívására kell becsatolni, az ajánlat részeként azok benyújtása nem kötelező. | |

**EKR tájékoztató**

Az ajánlatok benyújtása az Elektronikus Közbeszerzési Rendszerben elektronikusan történik. Az Ajánlatkérő felhívja az ajánlattevők figyelmét a Kbt. alábbi rendelkezéseire. 40. § (1) A közbeszerzési és koncessziós beszerzési eljárást a közbeszerzésekért felelős miniszter által üzemeltetett egységes, EKR igénybevételével kell lebonyolítani.

A Kbt. 41. § (1) bekezdése szerinti elektronikus kommunikáció - ha a törvény vagy a törvény felhatalmazása alapján alkotott jogszabály eltérően nem rendelkezik - az EKR-ben történik.

41/A. § (1) Ahol a közbeszerzési törvény vagy a közbeszerzési törvény felhatalmazása alapján megalkotott jogszabály alapján az ajánlatkérő a közbeszerzési eljárás során valamely dokumentum benyújtását írja elő, a dokumentum benyújtható az EKR rendszerben kitöltött elektronikus űrlap alkalmazásával, vagy - amennyiben az adott dokumentumra a nyilatkozattétel nyelvén elektronikus űrlap nem áll rendelkezésre - a papíralapú dokumentum egyszerű elektronikus másolata formájában. Amennyiben az EKR rendszerben az adott dokumentumra vonatkozó elektronikus űrlap a nyilatkozattétel nyelvén nem áll rendelkezésre, a nyilatkozat csatolható az EKR rendszerben legalább fokozott biztonságú elektronikus aláírással ellátott dokumentumként is, az ajánlatkérő azonban - a Kbt. 41/A. § (2) bekezdésben foglalt eset kivételével - nem követelheti meg elektronikus aláírás alkalmazását.

Ahol a Kbt. végrehajtási rendelete közjegyző vagy szakmai, illetve gazdasági kamara által hitelesített nyilatkozat benyújtását írja elő, a dokumentum benyújtható a papíralapon hitelesített dokumentum egyszerű elektronikus másolataként, vagy olyan formában is, ahol a papíralapon vagy legalább fokozott biztonságú elektronikus aláírással elektronikus úton megtett nyilatkozatot közjegyző vagy szakmai, illetve gazdasági kamara - legalább fokozott biztonságú elektronikus aláírással vagy bélyegzővel - elektronikusan látta el hitelesítéssel.

41/A.§ (3) Amennyiben valamely nyilatkozatminta az EKR-ben elektronikus űrlapként a nyilatkozat megtételének nyelvén rendelkezésre áll, a nyilatkozatot az elektronikus űrlap kitöltése útján kell az ajánlat részeként megtenni. Ha az adott nyilatkozatra az EKR-ben elektronikus űrlap áll rendelkezésre, azt akkor is ki kell tölteni, ha az ajánlatkérő az adott nyilatkozat más nyelven történő benyújtását is lehetővé teszi az ajánlatban, és az ajánlattevő eltérő nyelvű nyilatkozatot csatol a rendszerben. Ebben az esetben, ha az elektronikus űrlap magyar nyelven kerül kitöltésre, azt a csatolt nyilatkozat fordításának kell tekinteni.

41/A. § (4) Az EKR-ben elektronikus úton tett nyilatkozat tekintetében az ajánlatkérő szervezet vagy - az ajánlatot a rendszerben benyújtó gazdasági szereplő esetében - a gazdasági szereplő képviselőjének kell tekinteni azt a személyt, aki az EKR-ben az ajánlatkérő szervezet vagy gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.

41/A. § (5) Az EKR-ben elektronikus űrlap benyújtásával teendő nyilatkozatokat a közös ajánlattevők, valamint az alkalmasság igazolásában részt vevő más szervezetek képviseletében az ajánlatot benyújtó gazdasági szereplő teszi meg. A nyilatkozatok megtételére meghatalmazott gazdasági szereplő kizárólag azért felel, hogy a meghatalmazásnak és a számára rendelkezésre bocsátott nyilatkozatoknak, adatoknak az általa elektronikusan megtett nyilatkozatok megfelelnek, ez a szabály azonban nem érinti a közös ajánlattevők Kbt. 35. § (6) bekezdése szerinti egyetemleges felelősségét.

41/B. § (1) Az EKR-nek működése során biztosítania kell a gazdasági szereplők esélyegyenlőségét, együtt kell működnie a széles körben használt informatikai alkalmazásokkal, és nem korlátozhatja a gazdasági szereplők részvételét a közbeszerzési eljárásban. A gazdasági szereplőktől az EKR használata az általánosan használt informatikai és elektronikus hírközlési eszközök rendelkezésre állását követelheti meg.

41/B. § (2) Az ajánlatkérő annak érdekében, hogy a gazdasági szereplők által benyújtott dokumentumok tartalmát meg tudja jeleníteni, a közbeszerzési dokumentumokban előírja a rendszerben csatolt formában benyújtandó elektronikus dokumentumok jellemzőire, így különösen a fájlformátumra vonatkozó követelményeket. Az ajánlatkérő ilyen előírásának meg kell felelnie az Kbt. 41/B. § (1) bekezdés szerinti követelményeknek. Az ajánlatkérő a Kbt. 41/B. § (2) bekezdése alapján közli, hogy az EKR-ben az ajánlat részeként felcsatolt dokumentumok bármilyen képkezelő alkalmazás által alkalmazott file formátumok lehetnek, de elsősorban pdf, jpg, jpeg, bmp, act, ai, cdr, png formátumban csatolhatóak, ideértve bármilyen tömörített file formátumot is. Amennyiben az ajánlattevők ettől eltérő file formátumot használnak és az ajánlatkérő azt nem tudja megnyitni, akkor hiánypótlás keretében felszólítja az ajánlattevőket az alkalmazott file formátum megnyitására megfelelő alkalmazás közlésére. Az ajánlatkérő közli, hogy az alkalmazott file formátumok miatt érvénytelenségi okot nem alkalmaz. Az ajánlatkérő nem követeli meg az ajánlattevőktől különleges file-kezelő alkalmazások használatát.

**Keretszerződés tervezet**

A Nyertes Ajánlattevővel kötendő, árubeszerzésre irányuló adásvételi keretszerződés tervezete külön file-ban kerül feltöltésre az EKR közbeszerzési dokumentáció / kiegészítő adatok / további közbeszerzési dokumentumok mappájába.

**Ajánlattételi útmutató az Ajánlattevőknek**

Az elektronikus hirdetményfeladó rendszerben bevihető karakterek számának korlátozása miatt az ajánlatkérő a jelen pontban közli az ajánlati felhívásban foglaltakkal kapcsolatos kiegészítő információkat:

A Kbt. 73. § (4) bekezdése alapján érvénytelen az ajánlat, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a Kbt. 4. mellékletében felsorolt környezetvédelmi, szociális és munkajogi rendelkezések írnak elő.

Az Ajánlatkérő a Kbt. 73. § (5) bekezdése alapján tájékoztatásként közli azoknak a szervezeteknek a nevét, amelyektől az Ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni.

A felvilágosítást nyújtó szervezetek:

* környezetvédelmi kérdések esetében: Agrárminisztérium (1055 Budapest, Kossuth tér 11. Telefon: 1/795- 2000, Fax: 1/795-0200)
* szociális kérdések esetében: Magyar Belügyminisztérium (1051 Budapest, József Attila utca 2-4. Telefon: 1/ 441-1000, Fax: 1/441-1437)
* munkajogi kérdések esetében: Innovációs és Technológiai Minisztérium (1011 Budapest, Fő utca 44-50. Telefon: 1/795-1700, Fax: 1/795-0697).

Az ajánlatok összeállításával és benyújtásával kapcsolatos valamennyi költség az ajánlattevőket terheli.

Ajánlatkérő a Nyertes közös ajánlattevőktől nem követeli meg gazdasági társaság létrehozását, de közös ajánlattétel esetén a közös ajánlattevők a szerződés teljesítéséért az ajánlatkérő felé egyetemlegesen felelnek.

Az ajánlatba a közös ajánlattevők között létrejött közös ajánlattevői megállapodást csatolni kell.

Érvénytelen az ajánlat, ha az nem felel meg az ajánlattételi felhívásban és a dokumentációban, valamint a jogszabályokban meghatározott feltételeknek.

Több gazdasági szereplő közösen is nyújthat be ajánlatot. Az egy közös ajánlatot benyújtó gazdasági szereplő(k) személyében az eljárásban az ajánlattételi határidő lejárta után változás nem következhet be. A közös ajánlattevők kötelesek maguk közül egy, a közbeszerzési eljárásban a közös ajánlatevők nevében eljárni jogosult képviselőt (az egyik konzorciumi tagot) megjelölni. A közös ajánlattevők képviseletében tett minden nyilatkozatnak egyértelműen tartalmaznia kell a közös ajánlattevők megjelölését (nevét, székhelyét).

A Közbeszerzési Döntőbizottság a konzorciumok jog- és ügyfélképességével kapcsolatosan a következőkben ismertetett bírósági ítéletekre és döntőbizottsági joggyakorlatra hívta fel a közbeszerzési eljárásokban részt vevők figyelmét:

A Fővárosi Ítélőtábla 3.Kf.27.267/2009/11. ítélete szerint a konzorciumoknak jogképességük, önálló jogalanyiságuk nincs, saját nevük alatt jogok szerzésére és kötelezettségek vállalására nem jogosultak. A konzorciumot polgári jogi szerződés hozza létre, a konzorciumi szerződés a szerződő felek között kötelmi jogviszonyt keletkeztet. A konzorciumi szerződéssel nem jön létre a szerződő felektől elkülönült jogi személy. Sem a Kbt., sem más jogszabály a konzorciumot jogalanyisággal, jogképességgel nem ruházza fel, ezért harmadik személyek felé szerződéses nyilatkozatot a tagok személyesen vagy képviselő útján tehetnek. Közös ajánlattétel esetén az ajánlathoz csatolni szükséges a közös ajánlattevők által kötött együttműködési megállapodást.

A Megállapodásnak kötelezően tartalmaznia kell:

● az abban részt vevő felek (a továbbiakban: Tagok) nevét, székhelyét,

● a közbeszerzési eljárás megnevezését és az eljárást megindító felhívás számát,

● azt, hogy a Tagok a közbeszerzési eljárásban közösen nyújtanak be ajánlatot, nyertességük esetén a szerződést megkötik, valamint a szerződést az előírásoknak megfelelően teljesítik,

● azt, hogy nyertességük esetén a Tagok a szerződés teljesítéséért az ajánlatkérő felé egyetemlegesen felelnek,

● a vezető Tag megnevezését, azzal, hogy a vezető Tag (illetve képviseletére jogosult természetes személy) korlátozás nélkül jogosult a Tagok nevében jognyilatkozatok megtételére a közbeszerzési eljárás során és a szerződés teljesítése során, kivéve a nyertesség esetén kötendő szerződés aláírását, amelyet mindegyik Tagnak alá kell írnia,

● a Tagok szerződés teljesítésével összefüggő feladatainak leírását, az ellenszolgáltatásból való részesedésük százalékos mértékét,

● azt, hogy a Tagok külön-külön nyújtják be számláikat,

● azt, hogy a megállapodás az ajánlat benyújtásának napján érvényes és hatályos, és hatálya, teljesítése, alkalmazhatósága vagy végrehajthatósága nem függ bontó feltételtől,

● valamennyi tag cégszerű aláírását.

A Kbt. 3. §-ának 2. pontja alapján alvállalkozó: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

c) építési beruházás esetén az építőanyag-eladót.

A nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

Ajánlatkérő a Kbt. 71. §-ában foglaltak szerint teljeskörűen biztosítja a hiánypótlás lehetőségét. A kiegészítő tájékoztatásokra adott ajánlatkérői válaszok a publikálást követően a közbeszerzési dokumentumok részét képezik.

1. számú melléklet

**AJÁNLATKÉRŐI TELEPHELYEK LISTÁJA**

**Bentlakásos idősotthonok, 365 napos szolgáltatási időszak: (mindkét rész)**

1071 Bp. Dózsa György út 46.

1071 Bp. Peterdy utca 16.

**Idős nappali klubok, 365 napos szolgáltatási időszak: (csak 1. rész)**

1077 Bp. Király utca 97.

1074 Bp. Dohány u. 22-24.

1071 Bp. Dózsa György út 46.

1071 Bp. Peterdy utca 16.

**Bölcsődék: (csak 1. rész)**

1071 Bp. Lövölde tér 1.

1071 Bp. Városligeti fasor 39-42.

1074 Bp. Dob u. 23.

**Varázsdoboz játszóház: (csak 1. rész)**

1074 Bp. Dob u. 27.

**Üzemeltetési csoport, (csak 1. rész) Házi segítségnyújtás: (mindkét rész)**

1071 Bp. Dohány u. 22-24.

**Egészségügyi terület (mindkét rész)**

**Védőnők:**

1077 Bp. Rottenbiller u. 27. (amennyiben a DPC átadás 2023.12.31-ig megtörténik, akkor ez a telephely is kikerül a teljesítési helyek listájáról)

**Gyerekfogászat:**

1077 Bp. Hevesi Sándor tér 1.

**Szájsebészet:**

1074 Bp. Csengery u. 25.

**Étkeztetési, ellátotti, pénz és értékkezelési csoport: (csak 1. rész)**

1071 Bp. Dózsa György út 70.

**Központi irányítás: (csak 1. rész)**

1072 Bp. Nyár u. 7.

**Gyermekjóléti és családsegítő központ (csak 1. rész)**

1073 Bp. Kertész u.20.

1074 Bp. Hutyra u. 11-15.

**Stratégiai és fejlesztési iroda: (csak 1. rész)**

1071 Bp. Lövölde tér 7.

**Ügyeleti rendelő (mindkét rész)**

1073 Bp. Dob u. 86.

**Gyermek háziorvosok (mindkét rész)**

Bp. Rottenbiller u. 12.

**Felnőtt háziorvosok (mindkét rész)**

1077 Bp. Wesselényi u 11.

1072 Bp. Klauzál u. 23.

1077 Bp. Hevesi Sándor tér 1.

1071 Bp. Dembinszky u. 7.

1078 Bp. István u. 35.

1076 Bp. Péterffy Sándor u. 47.

1071 Bp. Dózsa György út 60.