|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. január 23 - ai rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Bóbita Óvoda udvarának (Budapest, VII. kerület Akácfa u. 32.) felújítása” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) az Erzsébetváros Fejlesztési és Beruházási Korlátolt Felelősségű Társaság (a továbbiakban: Erzsébetváros Kft.) átszervezésének idejére feladatul kapta, hogy az Erzsébetváros Kft. feladatkörébe tartozó fejlesztési feladatokat bonyolítsa le.

A Budapest, VII. kerület, Akácfa utca 32. (HRSZ: 34317) szám alatti Erzsébetvárosi Bóbita Óvoda udvarának állapota jelentősen leromlott, felújításra szorul. Az udvaron lévő szilárd burkolatok, a játszófelület, az elhasznált játszószerek cserére szorulnak, a szintkülönbségeket áthidaló rámpák balesetveszélyesek. Az udvar felújítása, rendeltetésszerű használatra alkalmassá tétele során zöldfelületek is kialakításra kerülnek.

A felújítási munkák műszaki tartalmának (*az előterjesztés 1. számú melléklete*) elkészítéséről és a becsült érték meghatározásáról a Társaság előzetesen gondoskodott, a kiviteli tervdokumentáció elkészítése folyamatban van.

A felújítás kivitelezése, valamint finanszírozása érdekében bonyolítói szerződés (*a határozati javaslat 1. és 2. sz. melléklete*) megkötése szükséges. A bonyolítói szerződés (bruttó) összege 60.497.720, -Ft, melynek fedezete a Budapest Főváros VII. Kerület Erzsébetváros Önkormányzata 2024. évi átmeneti költségvetéséről szóló 35/2023. (XII. 06.) önkormányzati rendeletében biztosított.

Fentiek alapján kérjük a T. Bizottságot, hogy a bonyolítói szerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (I.23.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület, Akácfa utca 32. (HRSZ: 34317) szám alatti Erzsébetvárosi Bóbita Óvoda udvarfelújítási, zöldfelület kialakítási munkáinak elvégzése”* tárgyú bonyolítói szerződés megkötéséről**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Budapest, VII. kerület, Akácfa utca 32. (HRSZ: 34317) szám alatti Erzsébetvárosi Bóbita Óvoda udvarfelújítási, zöldfelület kialakítási munkáinak elvégzése”* tárgyú, bruttó 60.497.720, -Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozati javaslat *1. számú mellékletét* képező bonyolítói szerződés annak mellékletével együtt történő aláírására.

**Felelős:** Niedermüller Péter polgármester

**Határidő:** azonnal

Budapest, 2024. január 11.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés melléklete:

1. számú melléklet: Műszaki leírás\_Bóbita Óvoda udvar felújítása

Határozati javaslat mellékletei:

1. számú melléklet – Bonyolítói szerződés „*Budapest, VII. kerület, Akácfa utca 32. (HRSZ: 34317) szám alatti Erzsébetvárosi Bóbita Óvoda udvarfelújítási, zöldfelület kialakítási munkáinak elvégzése*” tárgyában
2. számú melléklet – Bonyolítói szerződés 1. sz. melléklete: Műszaki leírás\_Bóbita Óvoda udvar felújítása