|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. január 23 - i rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a NNB-894 forgalmi rendszámú, Nissan E-NV200 típusú gépjármű értékesítésére vonatkozó 479/2022. (VII.12.) számú PKB határozat visszavonásáról, valamint döntés a gépjármű határozatlan idejű, térítésmentes használatba adásáról az Erzsébetváros Fejlesztési és Beruházási Kft. részére |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

**Tisztelt Bizottság!**

A Bizottság 479/2022. (VII.12.) számú határozatával (1. számú melléklet) úgy döntött, hogy Budapest Főváros VII. Kerület Erzsébetváros Önkormányzata tulajdonában álló NNB-894 forgalmi rendszámú, Nissan E-NV200 típusú gépjárművet (a továbbiakban: Gépjármű) versenyeztetés útján elidegeníti bruttó 5.319.000,-Ft összegért. A Gépjármű iratait a 2. és 3. számú melléklet tartalmazza.

A Gépjármű akkumulátora meghibásodott, jelen műszaki állapotában használhatatlan. Ezen okból, az elidegenítésre tett kísérletek sikertelenek voltak, vételi ajánlat egyetlen esetben sem érkezett. Nagy Zoltán, az Erzsébetváros Fejlesztési és Beruházási Kft. (a továbbiakban: Társaság) ügyvezetője, 2024. január 08. napján kereste meg (4. számú melléklet) a Főépítészi és Vagyongazdálkodási Irodát azzal, hogy a Gépjárművet a működésükkel összefüggésben használni kívánják, a Gépjármű javítását és az üzemeltetés költségét a Társaság vállalja.

Tekintettel az elidegenítés sikertelenségére, javasoljuk a Gépjármű értékesítésére vonatkozó 479/2022. (VII.12.) számú PKB határozat visszavonását, valamint határozatlan idejű, térítésmentes használatba adását az Erzsébetváros Fejlesztési és Beruházási Kft. részére.

A Bizottság a jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 5. § (1) és (6) bekezdése, valamint a 17. § (1) és (3) bekezdés alapján jogosult dönteni.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.;*

*(6) A vagyon egy részének bármilyen jogcímen történő hasznosítása esetén forgalmi értékként a hasznosítással érintett rész forgalmi értékét kell figyelembe venni.*

*17. § (1) Az Önkormányzat intézménye, költségvetési szerve és közvetlen vagy közvetett tulajdonában lévő gazdasági társasága az önkormányzati feladatellátásához használatába adott vagyont térítésmentesen használhatja, ideértve az intézmény, költségvetési szerv, gazdasági társaság által végzett önkormányzati feladat ellátásához átmenetileg nem szükséges vagyonnak a (2) bekezdésben meghatározott korlátokkal történő hasznosítását is.*

*(3) A (2) bekezdésben meghatározott átmeneti hasznosítás kivételével a 12 hónapot meghaladó időtartamú, vagy a 12 hónap leteltét követő ismételt hasznosításról a Pénzügyi és Kerületfejlesztési Bizottság dönt.”*

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …../2024. (I.23.) határozata az NNB-894 forgalmi rendszámú, Nissan E-NV200 típusú gépjármű értékesítésére vonatkozó 479/2022. (VII.12.) számú PKB határozat visszavonásáról, valamint döntés a gépjármű határozatlan idejű, térítésmentes használatba adásáról az Erzsébetváros Fejlesztési és Beruházási Kft. részére**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága által meghozott 479/2022. (VII.12.) számú, az NNB-894 forgalmi rendszámú Nissan E-NV200 típusú gépjármű értékesítéséről szóló határozatát visszavonja.
2. **Hozzájárul** ahhoz, hogy Budapest Főváros VII. Kerület Erzsébetváros Önkormányzata tulajdonában álló, NNB-894 forgalmi rendszámú Nissan E-NV200 típusú gépjárművet határozatlan időre, térítésmentes használatba átadja az Erzsébetváros Fejlesztési és Beruházási Kft. részére.
3. A gépjármű javítását és az üzemeltetési költségét az Erzsébetváros Fejlesztési és Beruházási Kft. vállalja.
4. **Hozzájárul** ahhoz, hogy a gépjárműhöz tartozó okmányokban az Erzsébetváros Fejlesztési és Beruházási Kft.-t tüntessék fel üzembentartóként.

**Felelős:** Niedermüller Péter polgármester

**Határidő:** azonnal

Budapest, 2024. január 10.

dr. Veninger Gyula Nándor

Főépítészi és Vagyongazdálkodási Iroda vezetője

Előterjesztés melléklete:

1. számú melléklet: 479\_2022. (VII.12.) sz. határozat
2. számú melléklet: Forgalmi engedély
3. számú melléklet: Törzskönyv - NNB-894
4. számú melléklet: Megkeresés az ingyenes használat ügyében