|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. január 23-ai rendkívüli**

**ülésére**

|  |  |
| --- | --- |
| **Tárgy:** | Tájékoztatás a Bischitz Johanna Integrált Humán Szolgáltató Központ által meghirdetett „*Tisztító- és mosószer, takarítószerek és eszközök, fertőtlenítőszerek, orvosi fogyóeszközök és higiéniai papíráru adásvételi keretszerződés*” tárgyú közbeszerzési eljárás eredményéről |

**Készítette:**

Farkas Tünde

igazgató

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**Tisztelt Bizottság!**

Erzsébetváros Önkormányzata fenntartásában működő Bischitz Johanna Integrált Humán Szolgáltató Központ (a továbbiakban: Humán Szolgáltató) *„Tisztító- és mosószer, takarítószerek és eszközök, fertőtlenítőszerek, orvosi fogyóeszközök és higiéniai papíráru adásvételi keretszerződés”* tárgyú közbeszerzési eljárást – a fenntartó előzetes tájékoztatása és a pályázati felhívás engedélyezését követően a Bizottság 888/2023. (X.17.) sz. határozata szerint (előterjesztés 1. sz. melléklete) – teljes körűen lebonyolította, melynek eredményéről a Humán Szolgáltató igazgatója jelen előterjesztés keretén belül kívánja tájékoztatni a fenntartót.

A Budapest Főváros VII. kerület Erzsébetváros Önkormányzatának és Polgármesteri Hivatalának hatályos Közbeszerzési Szabályzat I. Fejezet 1.5 pontja szerint:

*„Az Önkormányzat saját közbeszerzési szabályzattal rendelkező önállóan gazdálkodó költségvetési szerve közbeszerzési eljárást a Bizottságnak bemutatott szabályzat alapján, felelős akkreditált közbeszerzési szaktanácsadó bonyolításában maga végzi azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthat. A közbeszerzési eljárásban meghozott érdemi döntését, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére köteles megküldeni.”*

A közbeszerzési eljárás lebonyolításával kapcsolatos felelős, akkreditált közbeszerzési szakértői (FAKSZ) feladatokat Dr. Nedwed Mária ügyvéd látta el.

A bíráló bizottság három fővel állt fel, melynek tagjai *jogi, közbeszerzési és FAKSZ, pénzügyi és szakmai* gyakorlat meglétének figyelembevételével kerültek kiválasztásra. A teljes ajánlattételi folyamat a FAKSZ felügyelete mellett zajlott.

A nyertes ajánlatról – a bíráló bizottság javaslatára, továbbá a felelős, akkreditált közbeszerzési szakértő ellenjegyzésével – a döntést a Humán Szolgáltató igazgatója hozta meg.

Az ajánlattételi felhívás nyílt eljárásként, nemzeti rezsim alatt került meghirdetésre, a Közbeszerzési Hatóság elektronikus felületén a jogszabályi kereteknek megfelelően került publikálásra. *(Az ajánlati és műszaki dokumentációt az előterjesztés 2. sz. melléklete tartalmazza.)* A Hatóság semmilyen eljárási hibát nem állapított meg.

Az ajánlati kiírást részekre bontottuk a termékkörök összetettsége és sokszínűsége okán az alábbiak szerint:

1. termékkör: ***Tisztítószerek, mosó és mosogatószerek, takarítószerek és takarító eszközök, továbbá higiéniai papíráru***

2. termékkör: ***Kézi- és felület fertőtlenítőszerek, szappanok, orvosi gumikesztyűk***

Körültekintően meghatározott ajánlati feltételek, elvárások kerültek a Humán Szolgáltató által meghatározásra. Problémamentes közbeszerzési eljárást folytatott le a Humán Szolgáltató a jelzett tárgyban.

Az ajánlattételi határidő lejártáig összesen 2 db kiegészíő tájékoztatás kérés érkezett az érdeklődő gazdasági szereplőktől, melyekre a Humán Szolgáltató bíráló bizottsága által adott tájékoztatást a gazdasági szereplők elfogadták, vitarendezésre nem került sor.

A felhívás iránt az 1. termékköre 11 db, a 2. termékkörre 7 db gazdasági szereplő érdeklődött, majd a benyújtási határidőig összesen az 1. termékköre 3 db, a 2. termékkörre 1 db ajánlat érkezett, melyből a bíráló bizottság 1 db pályázati anyagot az előzetes, formai vizsgálatot követően érvénytelennek minősített. Az érvénytelen ajánlat a benyújtandó dokumentumok terén jelentős hiányosságot mutatott, mely nem volt hiánypótoltatható.

Hiánypótlási felhívásunkra 1 db ajánlattevő megfelelően reagált és csatolta be utólag a még elfogadható dokumentumokat.

Az ajánlati felhívás szerint, amennyiben egy ajánlat is megfelelt a kiírásnak a közbeszerzési eljárás eredményesnek volt minősíthető, így szabályszerűen kihirdethető volt a bíráló bizottság javaslatára a nyertes Ajánlattevő (8. számú melléklet: Összegezés).

Érvényes pályázati anyagot benyújtó(k) 1. termékköre:

* **Képes Higiénia Kereskedelmi és Szolgáltató Bt.**
* **Profil-Copy 2002 Irodatechnikai Szolgáltató és Kereskedelmi Kft.**

Érvényes pályázati anyagot benyújtó(k) 2. termékkörre:

* **Képes Higiénia Kereskedelmi és Szolgáltató Bt.**

Érvénytelen pályázati anyagot benyújtó(k) 1. termékköre:

* **REIN No.I. Kft.**

Érvénytelen pályázati anyagot benyújtó(k) 2. termékköre:

* **-**

A nyertes pályázó 1. termékköre:

* **Profil-Copy 2002 Irodatechnikai Szolgáltató és Kereskedelmi Kft.**

A nyertes pályázó 2. termékköre:

* **Képes Higiénia Kereskedelmi és Szolgáltató Bt.**

A bírálati jegyzőkönyv, mely a Humán Szolgáltató bíráló bizottsága által kidolgozott szakmai, pénzügyi, jogi és közbeszerzési vonatkozású értékelés részletes szempontrendszerét, valamint a döntési javaslatot tartalmazza, az előterjesztés 3. sz. mellékleteként került csatolásra.

A szerződéses időszakra, azaz **2024.01.01-től számított 24 hónapra az éves keretösszegek az alábbiak szerint kerültek meghatározásra:**

- 2024. évre – a két részajánlati termékkör vonatkozásában az alábbi megoszlásban – összesen nettó 18.000.000 Ft, azaz tizennyolcmillió forint + az adófizetési kötelezettség keletkezésének napján érvényes ÁFA.

1. részajánlattételi termékkör vonatkozásában: 13.500.000., - Ft

2. részajánlattételi termékkör vonatkozásában: 4.500.000., - Ft

- 2025. évre – a két részajánlati termékkör vonatkozásában az alábbi megoszlásban – összesen 18.000.000 Ft, azaz tizennyolcmillió forint + az adófizetési kötelezettség keletkezésének napján érvényes ÁFA.

1. részajánlattételi termékkör vonatkozásában: 13.500.000., - Ft

2. részajánlattételi termékkör vonatkozásában: 4.500.000., - Ft

A Szerződés 3.4 pontja szerint a Felek megállapodnak abban, hogy a keretszerződés időtartama alatt Eladó évente egy alkalommal áremelésre jogosult, melyet tárgyév október 10. napjáig kell jeleznie Vevő részére. Az áremelés mértéke nem haladhatja meg a KSH tárgykörre vonatkozó éves inflációs mértékét.

**A KSH által közzétett infláció mértékétől eltérő díjemelés csakis külön tárgyalás tárgya a Felek között.**

Az eljárás eredményét gazdasági szereplő és egyéb személy **nem támadta meg**, így a fent nevezett gazdasági szereplőkkel való szerződéskötésre 2023 decemberében került sor, melyek az előterjesztés 4. és 5. sz. mellékleteként csatolásra kerültek. A szerződés tartalmát, így a szolgáltatás jövőbeni kereteit, az azzal szemben támasztott minőségi elvárásokat a cégek képviselete átlátta, a Felek a szerződési feltételeket egyöntetűen elfogadták.

A szerződés melléklete:

* árazott tételes költségvetés (az előterjesztés 6. és 7. sz. melléklete)

Az ajánlattételi felhívás szerint: A keretmegállapodás 24 hónapos időtartama: 2024. január 01. naptól – 2025. december 31. napjáig, vagy a keretösszeg kimerülésig, de legfeljebb további 12 hónapig a fennálló keretösszeg maradványának felhasználásáig meghosszabbodhat a Felek közös megállapodása alapján.

***Kérem a Tisztelt Bizottságot a tájékoztatás szíves elfogadására.***

Budapest, 2024. január 9.

**Gyuris Gabriella**

**irodavezető**

Előterjesztés mellékletei:

1. sz. melléklet: 888/2023. (X.17.) PKB határozat
2. sz. melléklet: Ajánlati és Műszaki dokumentáció
3. sz. melléklet: Bíráló Bizottsági jegyzőkönyv
4. sz. melléklet: Profil Copy Kft. szerződés
5. sz. melléklet: Képes Higiénia Bt. szerződés
6. sz. melléklet: Árazott tételes költségvetés - Profil Copy Kft.
7. sz. melléklet: Árazott tételes költségvetés - Képes Higiénia Bt.
8. sz. melléklet: Összegezés